આ ફોર્મ્યુલાના અમલ દરમ્યાન અગાઉના તબક્કાની માફક એકલી ડ્રાઈવિંગ કરતી મહિલાને મુક્તિ અપાશે. તેવી જ રીતે ટુ વ્હીલરોને પણ અગાઉની માફક આ ફોર્મ્યુલાના અમલમાં છૂટ મળશે. તેમણે ઉમેર્યું હતું કે દિલ્હીમાં ૩૦થી ૪૦ લાખ ટુવ્હીલરો છે અને જો તેઓ બસો અથવા દિલ્હી મેટ્રોનો ઉપયોગ કરે તો તેને લીધે ધક્કામુક્કી સર્જાઈ શકે. તેમણે જણાવ્યું હતું કે આ ઉપરાંત આ ફોર્મ્યુલાના અમલમાંથી કયા કયા વાહનોને છૂટ મળશે તે અંગેનો નિર્ણય બાદમાં લેવાશે.